Crno na belo

Izložba grafika Milana Ignjatovića

Kao iskrena ispovest ruke, kao sklonište duše, kao dve reči koje se prvi put susreću, kao potreba, nastala su ova vizuelna razmišljanja. Na sceni izmedju sna i jave , izmedju podzemlja i zemlje, izmedju zemlje i neba, stanuju ove igre emotivnog i grafičkog pozorišta. Slobodne, bez matrice, bez klišea, crno bele, u svetu u kome nema boja. Slične poeziji na zaboravljenom jeziku ili melodiji koja nema nameru da se udvara i ponavlja. U medjuprostoru na ničijoj zemlji ove grafike grade most koji vodi u nova likovna istraživanja u kojima će mo se maštovitije sresti. Namena i svrha izloženih radova nije da viču i galame, već da ponešto tiho nagoveste i da posmatraču ostave pravo i modućnost da ih tumači po svojoj volji, ako je ima.

autor

Izložba sadrži grafičke printove rađene u tehnici monotipije, poznatije kao ,,tehnika jednog otiska,,.To je proces koji omogućava ispoljavanje spontanog I potpuno individualnog umetničkog izraza u kojem je moguće postići jedinstvene I zanimljive likovne efekte. Motivi na izloženim radovima predstavljaju grafička istraživanja I eksperimente sa likovnim elementima koji stvaraju nove forme I sadržaje. Monotipija je jedina tehnika koja umetniku omogućuje da u isto vreme crta , slika I štampa u istom mediju u jednom otisku.I zato mi je draga jer nema svoju repliku.

autor